**Aatu Jämsen** (s. 22. heinäkuuta 2002 Lahti) on suomalainen jääkiekkoilija, joka edustaa SM-liigajoukkue Pelicansia. Hän on pelipaikaltaan vasen laitahyökkääjä.

Ura
---

### Seuraura

Nelivuotiaana jääkiekkoilun aloittanut Jämsen on Pelicansin kasvatti. Kaudella 2017–2018 hän oli C-nuorten SM-karsinnoissa joukkueensa paras syöttäjä 21 syöttöpisteellään. C-nuorten SM-sarjassa Jämsen oli Pelicansin paras pistemies ja syöttäjä tehoilla 3+10=13, kuten myös pudotuspeleissä tehoilla 2+3=5. Kaudella 2019–2020 hän oli tehoilla 21+26=47 seuran A-nuorten paras pistemies ja Jämsen jakoi sisäisen maalipörssin voiton Toni Ahosen kanssa.

Los Angeles Kings varasi Jämsenin seitsemännellä kierroksella 190. pelaajana NHL:n varaustilaisuudessa 2020. Kaudella 2020–2021 hän sijoittui tehoilla 18+38=56 koko U20 SM-sarjan alku- ja runkosarjan yhteenlasketussa pistepörssissä toiseksi edellään vain Tapparan Mikko Perttu. Jämsen valittiin sarjan lokakuun kuukauden pelaajaksi. Hänet valittiin kauden päätteeksi U20 SM-sarjan toiseen tähdistökentälliseen.

Kaudella 2021–2022 Jämsen debytoi Pelicansin SM-liigajoukkueessa. Hän teki liigadebyyttinsä runkosarjan toisella kierroksella 15. syyskuuta 2021 vieraissa Mikkelin Jukureita vastaan. Jämsen merkittiin Pelicansin kakkosketjun oikeaan laitaan Henri Nikkasen ja Otti Kivenmäen viereen. Hän sai ottelussa jääaikaa 11.57 minuuttia. Jämsen teki ottelussa myös liigauransa avausmaalin ja hän sai syöttöpisteen Henri Nikkasen tekemään voittomaaliin, kun Pelicans voitti ottelun lukemin 2–6. Perttu Ahvenainen valitsi Jämsenin ottelun Alumnien tähtien kolmostähdeksi. Kaikkiaan hän pelasi tulokaskautensa aikana 34 runkosarjaottelua tehopistein 1+5=6. Jämsen pelasi kauden aikana miesten pelejä myös lainalla Mestis-joukkue Heinolan Peliitoissa seitsemän runkosarjaottelua tehopistein 4+4=8.

Kesällä 2022 Jämsen joutui omien sanojensa mukaan Pelicansin valmennusjohdon puhutteluun, kun hän oli repuuttanut joukkueen fysiikkatestit. Jämsen päätti omien sanojensa mukaan parantaa fysiikkaansa ja alkoi noudattamaan urheilujan elämäntapoja. Hänen pelinsä kehittyi kaudella 2022–2023 fysiikan mukana tulokaskaudesta reilusti ja Jämsen teki runkosarjassa 43 ottelussa tehot 14+18=32, joilla hän jakoi Pelicansin sisäisen pistepörssin kolmannen sijan Teemu Erosen kanssa. Marraskuussa 2022 Jämsen joutui yli puoleksitoista viikoksi sivuun aivotärähdyksen vuoksi, kun HIFK:n Johan Motin taklasi häntä päähän. SM-liigan kurinpito katsoi Motinin taklauksen viiden ottelun pelikiellon arvoiseksi, mutta koska hänellä on aiempaa kurinpitohistoriaa, sai päälle neljän pelin pelikiellon eli kaikkiaan peräti yhdeksän ottelun verran. Jämsen omien sanojensa mukaan sairastui tämän jälkeen influenssaan, mikä pitkitti hänen poissaoloaan parilla viikolla. Pudotuspeleissä Jämsen pelasi 15 ottelua tehopistein 3+5=8. Kuudennessa välieräottelussa 13. huhtikuuta 2023 Tampereen Ilvestä vastaan hän teki Pelicansin 3–1-voittoon päättyneen ottelun voittomaalin kahden miehen ylivoimalla ja se vei joukkueen finaaleihin otteluvoitoin 4–2. Jämsen voitti kauden päätteeksi SM-hopeaa. Maaliskuussa 2023 hän teki Pelicansin kanssa kaksivuotisen jatkosopimuksen.

Jämsen onnistui kaudella 2023–2024 tekemään ilmaveivimaalin 20. tammikuuta 2024 pelatussa ottelussa Tapparaa vastaan. Hän teki ottelussa myös toisen maalin ylivoimalla, joka jäi Pelicansin 4–2-voittoon päättyneen ottelun voittomaaliksi. Taavi Vartiainen valitsi Jämsenin ottelun Alumnien tähtien ykköstähdeksi.

### Maajoukkueura

Jämsen on pelannut kuusi nuorten maaottelua.

Pelityyli
---------

Jämsen on kuvaillut itseään pelaajaksi, joka tykkää pitää kiekkoa ja luoda maalipaikkoja. Suomen alle 18-vuotiaiden maajoukkueen valmennusjohto luonnehti häntä U20 SM-sarjan lokakuun kuukauden pelaajaksi valitessaan:

> »kehittänyt luistelu- ja liikkumiskyvyistään itselleen erottuvat vahvuudet. Hän on erottunut peleissä edukseen myös luistelujaksamisensa puolesta. Vahvan liikkumisen ja jaksamisen ansiosta Aatu on pystynyt peleissä hyökkäämään tehokkaasti ja puolustamaan tunnollisesti.» 
> 
> 

Jämsen on kertonut seuranneensa pienempänä NHL:stä erityisesti Patrick Kanea ja Sidney Crosbya, mutta myöhemmin hän on kertonut ottaneensa peliinsä mallia Elias Petterssonista ja Jack Hughesista. SM-liigapelaajista Jämsen on kertonut tykänneensä Juhamatti Aaltosesta.

Muuta
-----

Jämsen valmistui merkonomiksi Koulutuskeskus Salpauksesta keväällä 2021. Hänen isoveljensä Juuso pelaa hyökkääjänä Mestis-joukkue Kiekko-Espoossa. Veljekset ovat pelanneet aiemmin joukkuetovereina Pelicansissa. Myös heidän pikkuveljensä Vili pelaa jääkiekkoa. Veljesten isä Lasse Jämsen pelasi omalla urallaan hyökkääjänä pudotuspelit mukaan lukien yhteensä 546 SM-liigaottelua JYPissä, Pelicansissa, Tapparassa ja Oulun Kärpissä. Hän oli voittamassa Suomenmestaruutta Tapparassa vuonna 2003.

Jämsen on harrastanut myös rap-musiikin tekemistä artistinimellä **KIDJAM$EN**. Juhannusaattona 2022 hän esiintyi Von Vallen julkaisemalla singlellä *Mun Kaa* yhdessä Adizin kanssa. Huhtikuussa 2023 hän julkaisi ensimmäinen oman singlensä *LTI*, jossa Jämsenin kanssa esiintyvät myös Von Valle ja Adizi.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2019–2020 | Pelicans | A-SM | 2 | 0 | 0 | 0 | 0 | – | – | – | – | – |
| 2020–2021 | Pelicans | U20-SM | 36 | 18 | 38 | 56 | 40 | – | – | – | – | – | Kakkostähdistö |
| 2021–2022 | Pelicans | U20-SM | 11 | 6 | 12 | 18 | 6 | 3 | 2 | 1 | 3 | 0 |
|  | Pelicans | SM-liiga | 34 | 1 | 5 | 6 | 8 | – | – | – | – | – |
|  | Peliitat | Mestis | 7 | 4 | 4 | 8 | 4 | – | – | – | – | – |
| 2022–2023 | Pelicans | SM-liiga | 43 | 14 | 18 | 32 | 12 | 15 | 3 | 5 | 8 | 8 |
| 2 kautta | yhteensä | SM-liiga | 77 | 15 | 23 | 38 | 20 | 15 | 3 | 5 | 8 | 8 |
| 1 kausi | yhteensä | Mestis | 7 | 4 | 4 | 8 | 4 | – | – | – | – | – |

Lähteet
-------

* Aatu Jämsen The Internet Hockey Databasessa (englanniksi)
* Aatu Jämsen Eurohockey-sivustolla (englanniksi)
* Aatu Jämsen *Elite Prospects*. Everysport Media Group AB.  (englanniksi)

### Viitteet

1. 1 2  Läpimurtokauttaan pelaavalle Aatu Jämsenille kaksivuotinen jatkosopimus – "Ape on uskaltanut heittäytyä toden teolla huippu-urheilun vaativalle tielle" *pelicans.fi*.  10.3.2023. Lahden Pelicans Oy. Viitattu 12.3.2023.
2. 1 2  Hämäläinen, Tuomas: Pelicansin räppärihyökkääjä räväytti: "Jos kannu nousee, Häissä-biisin voi unohtaa" *MTVuutiset.fi*.  19.4.2023. Telia Company AB. Viitattu 23.4.2023.
3. 1 2 3  Huttunen, Sasha: Valmentaja täräytti SM-liigan nuorelle tähdelle suorat sanat – siitä alkoi hurja muodonmuutos: "Oli savet housuissa" *is.fi*.  17.3.2023. LAHTI:  Sanoma Media Finland Oy. Viitattu 27.6.2023.
4. 1 2 3 4 5 6  Aatu Jämsen *Elite Prospects*. Everysport Media Group AB.  (englanniksi)
5. ↑  Tilastot - Aatu Jämsen *liiga.fi*. Jääkiekon SM-liiga Oy. Viitattu 16.9.2021.
6. 1 2 3  Sihvonen, Varpu: Aatu Jämsen vastaa huutoon, kun Pelicans antaa vastuuta *leijonat.fi*.  9.9.2020. Suomen Jääkiekkoliitto ry – Finlands Ishockeyförbund rf. Viitattu 16.9.2021.
7. ↑  Elite Prospects - Pelicans U16 *eliteprospects.com*. Everysport Media Group AB. Viitattu 16.9.2021. (englanniksi)
8. ↑  Elite Prospects - Pelicans U18 *eliteprospects.com*. Everysport Media Group AB. Viitattu 16.9.2021. (englanniksi)
9. ↑  Elite Prospects - U20 SM-sarja Stats 2020-2021 *eliteprospects.com*. Everysport Media Group AB. Viitattu 16.9.2021. (englanniksi)
10. 1 2  Mennander, Pasi: Pelicansin hyökkääjä Aatu Jämsen lokakuun paras pelaaja U20 SM-sarjassa *leijonat.fi*.  2.11.2020. Suomen Jääkiekkoliitto ry – Finlands Ishockeyförbund rf. Viitattu 16.9.2021.
11. ↑  Jukurit - Pelicans, 15.9.2021 *liiga.fi*.  15.9.2021. Jääkiekon SM-liiga Oy. Viitattu 16.9.2021.
12. ↑  Elite Prospects - Pelicans *eliteprospects.com*. Everysport Media Group AB. Viitattu 27.6.2023. (englanniksi)
13. ↑  Hellanto, Riku: Ruma niitti! HIFK-puolustajan juhlaottelu päättyi suihkukomennukseen *MTVuutiset.fi*.  30.11.2022. Telia Company AB. Viitattu 23.4.2023.
14. ↑  Hultin, Jere: SM-liigassa langetettiin massiivinen pelikielto – tämä HIFK-pakin taklaus toi kauden pisimmän pannan *MTVuutiset.fi*.  1.12.2022. Telia Company AB. Viitattu 27.6.2023.
15. ↑  Oinonen, Juha: Läpimurtokauden pelannut Aatu Jämsen panosti harjoitteluun ja lätkäarkeen – "Menin pelaajana selvästi eteenpäin, vaikkei pisteitä olisi tullutkaan" *Jatkoaika.com*.  8.6.2023. Jatkoaika r.y. Viitattu 27.6.2023.
16. ↑  Pelicans - Ilves, 13.4.2023 *liiga.fi*.  13.4.2023. Jääkiekon SM-liiga Oy. Viitattu 27.6.2023.
17. ↑  Pelicans-taituri pyöräytti upean ilmaveivin – Tappara pahassa sillassa Lahdessa *MTVuutiset.fi*.  20.1.2024. Telia Company AB. Viitattu 21.1.2024.
18. ↑  Pelicans - Tappara, 20.1.2024 *liiga.fi*.  20.1.2024. Jääkiekon SM-liiga Oy. Viitattu 21.1.2024.
19. 1 2  Salonen, Aleksi: NHL:ään varatun Aatu Jämsenin taidot kypsyivät Patomäessä Lasse-isän opissa – "Meillä ei pienenä paljon pleikkaria pelailtu" *pelicans.fi*.  23.10.2020. Lahden Pelicans Oy. Viitattu 16.9.2021.
20. ↑  Valmistuneet opiskelijat *salpaus.fi*. Koulutuskeskus Salpaus. Viitattu 16.9.2021.
21. ↑  Juuso Jämsen *Elite Prospects*. Everysport Media Group AB.  (englanniksi)
22. ↑  Lasse Jämsen *Elite Prospects*. Everysport Media Group AB.  (englanniksi)
23. ↑  Katusählyturnauksen iltabileiden esiintyjäkatras täydentynyt: Lavalla nähdään viime kesän suurimman hitin tehtaillut artisti sekä Pelicans-hyökkääjä Aatu Jämsen *pelicans.fi*.  28.6.2022. Lahden Pelicans Oy. Viitattu 27.10.2022.
24. ↑  Aatu Jämsen aka. KID JAM$EN *youtube.com*.  27.10.2022. Telia Company AB. Viitattu 27.10.2022.
25. ↑  KIDJAM$EN, Von Valle, Adizi - LTI (Audiovideo) *youtube.com*.  31.3.2023. Masto Entertainment. Viitattu 23.4.2023.

Pelicans – SM-liiga
2 Bryggman (**A**) |
3 Utunen (**A**) |
4 Johannesen |
8 Junkkari |
9 Bareš |
10 Puutio |
12 Hämäläinen (**A**) |
16 Horký |
18 Roine (**C**) |
19 Lasch |
20 Hirvonen |
22 Killinen |
23 Kiiskinen |
30 Kokko |
35 Gustafsson |
37 Persson |
41 Nikkilä |
44 Käyhkö |
47 Jordán (**A**) |
50 Salminen |
55 Riihinen |
56 Kuhta |
62 Enlund |
67 Haatanen |
70 Patrikainen |
71 Tukiainen |
72 Carlsson |
74 Lindfors |
76 Schnarr |
77 Kiljunen |
82 Král |
89 Tyrväinen |
91 Vilén |
92 Virtanen |
97 Jämsen  

Valmentajat Niemelä – Yli-Junnila – Silander – Pasuri – Nakari – Kärki